વિજલપોર પાલિકાની ખાસ સભા મંગળવારે અવિશ્વાસની દરખાસ્તનો નિર્ણય લેવા માટે મળી હતી. સભાનાં અધ્યક્ષ એવા પાલિકા ઉપપ્રમુખ સંતોષ પુંડકરે દરખાસ્ત ઉપર ગુપ્ત મતદાન કરવાનો આદેશ આપતા પ્રમુખના જુથે ગુપ્ત મતદાનનો વિરોધ કર્યો હતો અને ભારે બબાલ સભામાં થઇ હતી. સવા દોઢ કલાકનાં વાદવિવાદ બાદ આખરે ચીફ ઓફિસર કેતન જોષીએ અવિશ્વાસની દરખાસ્તની સભાને મુલતવી રાખવાનો નિર્ણય જણાવી દીધો હતો.